CELEX: 62013TN0113
Language: et
Date: 2013-02-22 00:00:00
Title: Kohtuasi T-113/13 P: Kris Van Neyghem’i 22. veebruaril 2013 esitatud apellatsioonkaebus Avaliku Teenistuse Kohtu 12. detsembri 2012 . aasta otsuse peale kohtuasjas F-77/11: Van Neyghem versus nõukogu

25.5.2013   
            
            
               ET
            
            
               Euroopa Liidu Teataja
            
            
               C 147/19
            
         Kris Van Neyghem’i 22. veebruaril 2013 esitatud apellatsioonkaebus Avaliku Teenistuse Kohtu 12. detsembri 2012. aasta otsuse peale kohtuasjas F-77/11: Van Neyghem versus nõukogu
   (Kohtuasi T-113/13 P)
   2013/C 147/34
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Kris Van Neyghem (Tienen, Belgia) (esindaja: advokaat M. Velardo)
   
      Teine menetluspool: Euroopa Liidu Nõukogu
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada otsus kohtuasjas F-77/11: Kris Van Neyghem vs. nõukogu;
            
         
               —
            
            
               tühistada 1. oktoobri 2010. aasta otsus, millega keelduti apellanti edutamast ning tema kahju hüvitamise nõudeid rahuldamast;
            
         
               —
            
            
               vajadusel saata kohtuasi tagasi Avaliku Teenistuse Kohtule uueks arutamiseks;
            
         
               —
            
            
               mõista apellatsioonimenetlusega, sh esimese astme menetlusega seotud kohtukulud välja vastustajalt.
            
         
      Väited ja peamised argumendid
   
   Apellatsioonkaebuse põhjenduseks esitab apellant kaks väidet.
   
               1.
            
            
               Esimene väide, et on rikutud õigusnormi ning põhjendamiskohustust, kuna Avaliku Teenistuse Kohus leidis, et otsust, millega keelduti asjaomast isikut edutamas, võib põhjendada kaebusele vastamise staadiumis, samas kui põhjenduse oleks pidanud esitama edutamata jätmise otsuses, kuna see otsus tehti ELTL artikli 266 alusel Avaliku Teenistuse Kohtu 5. mai 2010. aasta otsuse täitmiseks kohtuasjas F-53/08: Bouillez jt vs. nõukogu (kohtulahendite kogumikus veel avaldamata), mitte Euroopa Liidu ametnike personalieeskirjade artikli 45 alusel.
            
         
               2.
            
            
               Teine väide, et on rikutud õigusnormi, ELTL artiklit 266 ning seda käsitlevat kohtupraktikat, kuna Avaliku Teenistuse Kohus ei tuginenud ei oma kohtuasjas F-53/08 tehtud otsuse resolutsioonile ega põhjendustele selle kindlakstegemiseks, kas seda kohtuotsust täideti õigesti.